Document ID: 32003R1111

Komisijas Regula (EK) Nr. 1111/2003
(2003. gada 26. jūnijs),
kas groza Regulu (EK) Nr. 2375/2002, ar ko atver Kopienas tarifa kvotu parastajiem kviešiem no trešām valstīm, izņemot augstākā labuma parastos kviešus, paredz kvotu pārvaldīšanu un pieļauj atkāpes no Padomes Regulas (EEK) Nr. 1766/92
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1104/2003 [2], jo īpaši tās 12. panta 1. punktu,
ņemot vērā Padomes 2002. gada 19. decembra Lēmumu 2003/253/EK par Eiropas Kopienas un Kanādas Nolīguma vēstuļu apmaiņas veidā noslēgšanu atbilstīgi GATT 1994 XXVIII pantam saistībā ar koncesiju izmaiņām attiecībā uz graudaugu produktiem, kuras paredzētas GATT 1994 pievienotajā CXL grafikā [3], jo īpaši tā 2. pantu,
ņemot vērā Padomes 2002. gada 19. decembra Lēmumu 2003/254/EK par Eiropas Kopienas un Amerikas Savienoto Valstu Nolīguma vēstuļu apmaiņas veidā noslēgšanu par to koncesiju grozījumiem graudaugu produktiem, kuras paredzētas GATT 1994 pievienotajā Eiropas Kopienas CXL grafikā [4], jo īpaši tā 2. pantu,
tā kā:
(1) Ar Komisijas Regulu (EK) Nr. 2375/2002 [5], kura grozīta ar Regulu (EK) Nr. 531/2003 [6], tiek atklāta tarifa kvota 2981600 tonnu zemas un vidējas kvalitātes parasto kviešu ar KN kodu 10019099 ievešanai. Šī tarifa kvota ietver 572000 tonnu Amerikas Savienoto Valstu izcelsmes ievedumam un 38000 tonnu Kanādas izcelsmes ievedumam.
(2) 2003. gada pirmajā un otrajā ceturksnī uzņēmēji izrādījuši ievērojamu interesi par importu saskaņā ar III apakškvotu, kura attiecas uz visām trešām valstīm, izņemot Amerikas Savienotās Valstis un Kanādu, kā rezultātā notikusi pārmērīga pierakstīšanās. Komisijas un dažu dalībvalstu iestāžu starpā arī ir bijušas sakaru problēmas, kas radījušas neprecizitātes attiecībā uz faktiskajiem Kopienā pieprasītajiem daudzumiem un grūtības, pārbaudot pieejamību kvotas robežās. Šajā sakarā ir lietderīgi noskaidrot dalībvalstu saistības.
(3) Ievešanas atļauju derīgumu pašlaik reglamentē 6. panta 1. punkts Komisijas Regulā (EK) Nr. 1162/95 [7], kurā jaunākie grozījumi izdarīti ar Regulu (EK) Nr. 498/2003 [8]. Ņemot vērā nenoteiktību attiecībā uz ievešanas atļauju derīgumu, ir lietderīgi iekļaut Regulā (EK) Nr. 2375/2002 skaidru noteikumu, lai nodrošinātu to, ka ievešanas atļauju derīgums saskaņā ar tarifa likmes kvotu nav mazāks par 45 dienām.
(4) Regulu (EK) Nr. 2375/2002 sākotnēji pieņēma uz pārejas laiku no 2003. gada 1. janvāra līdz 2003. gada 30. jūnijam līdz Regulas (EK) Nr. 1766/92 pieņemšanai. Tā kā minētās regulas noteikumi attiecīgajā laika posmā darbojušies apmierinoši, ir lietderīgi tos piemērot pastāvīgi.
(5) Tādēļ attiecīgi jāgroza Regula (EK) Nr. 2375/2002.
(6) Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 2375/2002 groza šādi.
1. Regulas 5. pantā:
a) 1. punkta otro daļu aizstāj ar šādu tekstu:
"Nevienā atļaujas pieteikumā nedrīkst norādīt daudzumu, kas pārsniedz attiecīgā produkta ievešanas apakškvotā pieejamo daudzumu attiecīgajam laika posmam. Pieteikuma iesniedzēji drīkst iesniegt tikai vienu atļaujas pieteikumu attiecīgajā dalībvalstī."
b) 2. punktu aizstāj ar šādu tekstu:
"2. Ne vēlāk kā līdz plkst. 18.00 pēc Briseles laika atļauju pieteikumu iesniegšanas dienā kompetentās iestādes Komisijai pa faksu nosūta paziņojumu saskaņā ar pielikumā norādīto paraugu un kopējo daudzumu, ko veido visu ievešanas atļauju pieteikumos norādīto daudzumu summa. Paziņojumus nosūta pat tad, ja dalībvalstī nav iesniegts neviens pieteikums. Šī informācija jāpaziņo atsevišķi no informācijas par citiem graudaugu produktu ievešanas atļauju pieteikumiem.
Ja dalībvalsts Komisijai noteiktajā termiņā nenosūta paziņojumu par pieteikumiem, Komisija uzskata, ka attiecīgajā dalībvalstī nav iesniegts neviens pieteikums."
2. Regulu papildina ar šādu 6. pantu:
"6. pants
Ievešanas atļaujas ir spēkā 45 dienas no to izsniegšanas dienas. Saskaņā ar Regulas (EK) Nr. 1291/2000 23. panta 2. punktu atļaujas derīguma termiņu sāk skaitīt no faktiskās izsniegšanas dienas."
3. Regulas 12. panta trešo daļu svītro.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 26. jūnijā

Labels: 3
17
5